Ingar Helge Gimle

**Ingar Helge Gimle** (født 1956) er en norsk teater- og filmskuespiller. For sine skuespillerinnsats har han vunnet flere priser, blant annet tre Amandapriser.

## Teater
Gimle ble uteksaminert ved Statens Teaterhøgskole i 1982. Han ble ansatt ved Trøndelag Teater i 1985, og debuterte her i Václav Havels *Largo desalato*. Videre har han hatt roller som blant annet Einar i Otto Homlungs oppsetning av *[[Brand]]* (1986), Menesclou i Lars Øynos *Elagabal* og som skrikhals i musikalen *Fire bein god – to bein dårlig* etter George Orwells roman *[[Animal Farm]]*. I 1989 ble han ansatt ved Oslo Nye teater hvor han har hatt varierende roller; fra hovedrolle i Cecilie Løveids *Dobbel nytelse*, via rollen som Henrik Wergeland i Barthold Halles *Roser i ørkenen*, til Lysander i *[[En midtsommernattsdrøm]]*. I 1993–1994 hadde han suksess som Dimitrij i teatrets oppsetning av Dostojevskijs *[[Brødrene Karamasov]]* i regi av Bjørn Sæter. Han hadde videre roller som Mitch i *[[En sporvogn til Begjær (skuespill)|En sporvogn til begjær]]*, godseier Ulfheim i *[[Når vi døde vågner]]* og Claudius i *[[Hamlet]]*.

Fra 1996 har Gimle vært engasjert ved Nationaltheatret, hvor han har hatt flere ledende roller, som bl.a. Krogstad i *Et dukkehjem* (1999) (som også turnerte i Edinburgh og senere i Washington D.C.), og videre i roller som Herr Kovacic i *Folkeutrydning* (1996), Ansel Smith i *Killer Joe* (1997), Marcellus i *[[Hamlet]]* (1998), Aron Baumann i *Skammen* (1999) og Paul Berner i *Fiin gammel aargang* (1999). Etter årtusenskiftet har han vært å se i roller som Gunnar i *[[Hærmændene paa Helgeland|Hærmændene på Helgeland]]* (2002), Steve Hubbell i *[[En sporvogn til begjær (skuespill)|En sporvogn til begjær]]* (2003), fiskeren i *Nattergalen* (2005) og Dr. Lombardi i *[[En tjener for to herrer (skuespill)|En tjener for to herrer]]* (2006).

I Fjernsynsteatret spilte han blant annet i Vidar Sandems *Straffe* (1988) og i Per Olov Enquists *[[Den 25. timen (skuespill)|Den 25. timen]]* (1990), regissert av Carl Jørgen Kiønig.

## Film og TV
Gimle filmdebuterte i 1980 i filmen Belønningen, og har etter det medvirket i filmer som *[[Plastposen]]* (1986), *[[Ti kniver i hjertet]]* (1994), *[[Absolutt blåmandag]]* (1999), *[[Ulvesommer]]* (2003), og *[[Uro (film)|Uro]]* (2006). Innsatsen i *Absolutt blåmandag* gav ham Amandaprisen i 1999. Hans stemme kan også høres i flere animasjonsfilmer, deriblant som «Gill» i *Oppdrag Nemo* (2003).

Bortsett fra to opptredener i Fjernsynsteatret i 1988 og 1990 TV-debuterte han i 1994 i serien *[[I de beste familier]]*, og har etter det hatt sentrale roller i serier som *[[Hotel Cæsar]]* (2000–2002), *[[Etaten]]* (2006), *[[Seks som oss]]* (2004–07), *[[Luftens helter]]* (2007) og *[[NAV (TV-serie)]]* (2012).

Høsten 2006 var Gimle en av deltakerne i TV 2-serien *[[Skal vi danse (TV-program)|Skal vi danse]]*.

## Priser og nominasjoner
* Nominert til Komiprisen 2008 i klassen beste mannlige artist, revy og komedie
* Amandaprisen 1999 i klassen beste mannlige hovedrolle for innsatsen i *[[Absolutt blåmandag]]*
* Nominert til Amandaprisen 2007 i klassen beste birolle for *[[Uro (film)|Uro]]*
* Nominert til Komiprisen 2008 i klassen beste mannlige artist, revy og komedie
* Komiprisen 2009 for beste mannlige artist i revy og komedie for rollen i *Boeing Boeing*
* Amandaprisen 2010 i klassen beste mannlige birolle for rollen som Sven O. Høiby i *[[En helt vanlig dag på jobben]]*
* Kanonprisen 2010 i klassen beste mannlige birolle for rollen som Sven O. Høiby i *[[En helt vanlig dag på jobben]]*
* Heddaprisen 2013 i klassen beste mannlige skuespiller for for rollen som Willy Loman i *[[En handelsreisendes død]]* av Arthur Miller, regi Runar Hodne, Trøndelag Teater
* Nominert til Komiprisen 2014 i klassen årets mannlige scenekomiker
* Nominert til Kanonprisen 2016 i klassen beste birolle for *[[Cave (film)|Cave]]*
* Amandaprisen 2018 i klassen beste mannlige birolle for *[[Rett vest]]*
* Haugesund Walk of Fame 2023

## Filmografi og TV-opptredener

## Referanser


## Eksterne lenker
* 
* 
* Ingar Helge Gimle på Filmweb